[{"text_idx": "#000001", "text": "Mae Cymdeithas yr Iaith Gymraeg wedi cyhoeddi manylion eu gigs yn ystod wythnos yr Eisteddfod Genedlaethol yn Lly\u0302n eleni, ac mae\u2019n addo bod yn chwip o wythnos."}, {"text_idx": "#000002", "text": "Lleoliad gigs y Gymdeithas eleni fydd Gwesty\u2019r Nanhoron yn Nefyn, ac maen nhw wedi brandio\u2019r gigs wythnos fel \u2018Gigs Cae yn Nefyn\u2019, gan gyfeirio no\u0302l at ga\u0302n boblogaidd y grw\u0302p Anweledig, a\u2019r w\u0302yl o\u2019r un enw a gynhaliwyd yno am rai blynyddoedd tua throad y Mileniwm."}, {"text_idx": "#000003", "text": "Bydd y Gymdeithas yn cynnal gigs bob nos yn ystod wythnos yr Eisteddfod gan ddechrau ar nos Sadwrn 5 Awst pan fydd Chroma yn brif atyniad gyda chefnogaeth gan Ffenest, Hap a Damwain a Bookhouse."}, {"text_idx": "#000006", "text": "Barddoniaeth fydd yr arlwy ar y nos Fawrth gyda chriw Bragdy\u2019r Beirdd yn cynnal \u2018Parti ar y Pafin\u2019, sydd eto\u2019n gyfeiriad at y ga\u0302n Anweledig."}, {"text_idx": "#000011", "text": "Mae tocynnau gigs yr wythnos bellach ar werth ar wefan Cymdeithas yr Iaith Gymraeg."}]